Document ID: 32014R1209

KOMISSION ASETUS (EU) N:o 1209/2014,
annettu 29 päivänä lokakuuta 2014,
uuden tilastollisen toimialoittaisen tuoteluokituksen (CPA) vahvistamisesta ja neuvoston asetuksen (ETY) N:o 3696/93 kumoamisesta annetun Euroopan parlamentin ja neuvoston asetuksen (EY) N:o 451/2008 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon uuden tilastollisen toimialoittaisen tuoteluokituksen (CPA) vahvistamisesta ja neuvoston asetuksen (ETY) N:o 3696/93 kumoamisesta 23 päivänä huhtikuuta 2008 annetun Euroopan parlamentin ja neuvoston asetuksen (EY) N:o 451/2008 (1) ja erityisesti sen 6 artiklan 2 kohdan,
sekä katsoo seuraavaa:
(1)
Asetuksessa (EY) N:o 451/2008 luotiin tilastollinen toimialoittainen tuoteluokitus, jäljempänä ’CPA-luokitus’, unionin tilastointitarpeita varten.
(2)
Koska Yhdistyneiden kansakuntien yhteistä tuoteluokitusta (CPC, Ver. 2) on ajantasaistettu, CPA-luokitusta olisi mukautettava, jotta yhdenmukaisuus ja vertailukelpoisuus kansainvälisten tuoteluokitusstandardien kanssa säilytetään.
(3)
CPA-luokitusta on edelleen mukautettava ja selkeytettävä komission täytäntöönpanoasetuksen (EU) N:o 1001/2013 (2) ja neuvoston asetuksen (EU) N:o 1326/2013 (3) mukaisesti Harmonoidun järjestelmän nimikkeistöön (HS) ja yhdistettyyn nimikkeistöön (CN) tehtyjen tarkistusten johdosta.
(4)
Tämän vuoksi asetusta (EY) N:o 451/2008 olisi muutettava.
(5)
Tässä asetuksessa vahvistetut toimenpiteet ovat Euroopan tilastojärjestelmää käsittelevän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 451/2008 liite tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2015.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä lokakuuta 2014.

Labels: 12
3
19